Bort ittam én, boros vagyok
Bort ittam én, boros vagyok,
Haza mennék, de nem tudok.
A ki tudja, mért nem mondja?
Merre van az ország utja.

Leányt láttam, megszerettem,
De a nyomát elvesztettem.
A ki tudja, mért nem sugja,
Hol lakik a szivem bubja.

Piros csizmás lelkem hugom,
Kár volt futnod ollyan nagyon.
Hisz én olly jó legény vagyok,
S ily nyalkán csak ma ballagok.

Törjön el az ut kereke,
Sülyedjen el a feneke.
Ollyan hosszu, mégis szoros,
Alig fér el rajt egy boros.
Népköltészet